LidanRubinov/Halacha-QA huggingface dataset:
שאלה: צבא: ברצוני לשתף ולהתייעץ עימך. למדתי באולפנה לבנות בחטיבה, ובתיכון עברתי לביהס חילוני. לצבא התגייסתי לפני כחודשיים, ועכשיו אני מלאת חרטה. אני חשה כי הצבא מוציא ממני אנרגיות שליליות, המון צער וכאב ואף את הנשיות שצריכה להיות בכל אישה. כיום אני מנסה לחזור ולהתחזק ולנסות לחבור שוב לרוחניות ולאמונה השלמה בקב"ה. אני מנסה לצאת מהצבא בעזרת הפטור דתי שאותו לא בטוח שאקבל. מה יהיה עלי לעשות במידה ולא אקבל אותו? אני מרגישה מתוסכלת שאני מנסה לחזור בתשובה מלאה אך הצבא עוצר בעדי ומקשה עלי כשאני אמורה לעבוד גם בשישי ובשבת. אני רוצה להאמין, מתפללת המון ומתייעצת עם רבנים, שהקב"ה יעזור לי לחזור אליו ויעזור לי להשתחרר מהצבא. למרות שזה מאוד קשה. דבר נוסף בו אני חשה לאחרונה הוא כשאני מנסה לדבר לקב"ה אני לא תמיד מרגישה שהוא שומע אותי, אולי זה בראש שלי ואולי זה פסיכולוגי. אבל בעבר כשהייתי פונה אליו הייתי מרגישה אותו ומרגישה שהוא איתי ומקשיב לי. אני מרגישה זאת גם היום אך לא תמיד. אני קוראת בכל יום כמה פרקי תהילים, נוטלת ידיים ומברכת כמעט על הכל. ברור לי שהחזרה בתשובה אינה יכולה להיות פתאומית והיא צריכה להיות בשלב שלב. רציתי לשאול מה אני אמורה לעשות כדי להרגיש אותו כמו בעבר וכדי להרגיש שהוא שומע אותי. דבר נוסף ואחרון, לפעמים בעת שאני מתפללת כשאני חשה כמו שסיפרתי שהוא לא שומע אותי רצות לא מחשבות בראש האם הוא קיים, הוא קיים אני יודעת את זה ואני מאמינה בזה, אבל איך אני אמורה לעצור את היצר הרע הזה שמכניס לי את המחשבות הללו לראש? בשורה התחתונה אני מאוד רוצה לחזור בתשובה וגלית בקשיים רבים. אני רוצה להיות קרובה אליו ורוצה שיהיו בי מעלות רוחניות, אני רוצה להתחבר אבל קשה לי. איך אעשה זאת כבוד הרב?
תשובה: את צריכה לבקש עזרה: 1. לפני הכל, בקשי עזרה מגורמים בתוך הצבא שיכולים לעזור לך - כתבי מכתב לרב הראשי לצה"ל שבו תפרטי את הקשיים שלך בצבא, ובקשי את עזרתו. 2. אולי אפשר להתראיין אצל קצינת חן הממונה עליך לבקש לעבור ליחידה אחרת שבה יש יותר אפשרות לשרת כחיילת דתיה. 3. צריך למצוא מקום דתי להיות בו בחופשות ובשבתות. לשם כך תפני אל מדרשה לבנות כלשהי ( מכון אורה    נשמת  וכד ) לקבל מהם הסכמה כזאת. 4. בענין התפילה והרגשת הקירבה - אם היתה לך הרגשה כזאת בעבר היא תחזור. את צריכה למצוא דרכים למלא יותר את הרגש הדתי שלך: להתפלל בהתרגשות, לומר תהילים בדבקות, להתפלל במקומות שמעוררים אותך (בשדה - בבית הכנסת - במקומות קדושים.) ללמוד דברים שמעשירים את הרגש (חסידות וכד ). 5. ביצר הרע של הרהורים לא נלחמים. היצר רוצה - שנלחם בו, כך הוא יעסיק אותנו יותר ויותר. לא מתעסקים עם יצר הרע של הרהורים, מתעלמים ממנו. במקום זה מתמלאים בהרהורים של יצר הטוב: לומדים דברים של קודש, מהרהרים בעניינים של קודש, שואפים וחולמים על קודש והתקדמות בקודש. 6. את רושמת: ".אני רוצה להיות קרובה אליו ורוצה שיהיו בי מעלות רוחניות, אני רוצה להתחבר." הרצונות הללו הם האמת הפנימית שלך, כל השאר אלו קליפות. אל תתני ליצר הרע לבלבל אותך. תמשיכי לדבוק ברצונות הללו, לרצות אותם, להתפלל עליהם, להצמד אליהם להשתוקק להם - זה תהליך מתמשך אבל אם מתעקשים מצליחים להתקדם בו עוד ועוד: הקליפות נושרות והתוך הפנימי מתגלה לעין כל.
שאלה: חורף: האם זה נכון שבחורף לא הולכים לבית כנסת ומתפללים יחיד בבית? אם כן הולכים לבית כנסת בחורף, באילו שעות?
תשובה: לך בחורף הולכים לבית הכנסת כמו בקיץ ועל כך דרשו חכמי המוסר את הפסוק "בבית אלוקים נהלך ברגש" ראשי תיבות רג"ש   רוח גשם ושלג שגם במצבים אלו מקפידים ללכת להתפלל בבית הכנסת לגבי זמני התפילה צריך לברר בכל בית כנסת מה קבעו הגבאים באותו בית כנסת ובהצלחה דוד לוי
שאלה: מבולבלת בין כל הסוגים - ציונים דתיים וחרדים: הרב! כבר שנתיים שאני חושבת על היהדות ולא ענו לי על כל השאלות שלי. אני מאמינה ביהדות אבל יש כל כך הרבה סוגים של דתיים שקשה לגעת מה האמת הנכונה! אני גדלתי בבית שהוא הכל(משולב בדעות של כיפות סרוגות וחרדים והכל!)ואני אחת שצריכה דרך אחת משהו שיהיה מושלם(לפחות כמה שיותר מושלם כי אין שלמות) בכל אופן כל האחיות שלי למדו בבית יעקוב ואני לומדת באולפנה ממש חזקה. עכשיו. יש הרבה דברים שאני אוהבת אצל הכיפות סרוגות. למשל כל השו"תים עם הרבנים שלנו שבבי"הס חרדי זה לא היה כך. וכל ההרצאות והספרי מוסר שלומדים המון. ואם יש שאלה אז ישר יש למי לפנות וכל השיחות אישיות עם המורות שהם חלק מאיתנו (כמובן עם כבוד אבל שונה מבית ספר חרדי) ולעומת זאת יש המון דברים שאני לא מסכימה בכלל!! כל הצניעות. זה לא משהו שהכי חזק!! למרות שמנסים. ולפי דעתי החרדים מצליחים בנושא הזה!! כל כך ברור ההפרדות בסניפים ובהרקדות ובהמון דברים!! ואצל הכיפות סרוגות יש הרבה הקלות (עוד פעם. זה לפי מה שאני רואה ויכול להיות שאני טועה.)ויש לנו רב שלמד במרכז הרב וכל כך הרבה התרות שאני לא מצליחה להסכים(במידה ויש פגיעה בבן אדם אז מותר ללחוץ לו יד.) ואצל החרדים יש כל כך דגש חשוב על לימוד התורה (שאין לי בבית תניגון של הגמרא וכו )והצניעות וחשיבות של כל מצווה (.יש פחות תסיבה למצווה)ומצד שני אין תאהבה לא"י ולעמ"י. אין יום העצמאות שבזכות האולפנה אני מבינה כמה זה יום שמחה ואני לא יודעת למה הם לא חוגגים וזה קשה לי עם זה. ולצערי שמעתי כמה פעמים מילדים שאומרים גויים לאנשים חילונים וזה פשוט צביטה בלב. בקיצור אני לא מפסיקה לחשוב על כל זה וכבר יש לי כאבי ראש מרוב שאלות כי כל אחד אומר משהו אחר. ולא יודעת למה. אני מתחברת לחרדים. ולא זכור לי שקראתי פעם מהספרים של הרב קוק על הציונות הדתית. אני אשמח לקבל עזרה בפירוט
תשובה: לך מאד התרגשנו לקרוא את השאלה שלך ואת הרצון לברר ולשאול מאד הזדהתי עם מה שכתבת, עם היתרונות של החרדים, עם היתרונות של הציבור הציוני דתי, והאמת שהבלבול שלך מאד מובן. אני רוצה להגיד לך משהו שהוא קצת קיצוני. הזוהר אומר שהדרך של צדיקים היא דרך מיוחדת, אפשר לקרוא לה  שביל  - דרך שהיא לא נועדה לכולם אלא רק למספר אנשים מצומצם. אני חושב שהדרך שאת מתארת, היא הדרך הזו. היא דרך לא פשוטה, וכמו שאת כותבת היא לא בדיוק דרך של ציבור מסוים, אבל מצד שני, זו הדרך שלך. את לא צריכה להרגיש מבולבלת ולא נבוכה, אלא אדרבה, להאמין לחלוטין בעצמך ובמה שאת מאמינה בו. את רוצה לחגוג את יום העצמאות - מצוין. את נרתעת מחוסר הפרדה - מצוין. ברוך ה, כמעט תמיד יש אפשרות לעשות ולפעול לפי מה שאת מאמינה. בע"ה ככל שתגדלי תוכלי לברר לעצמך עוד ועוד דברים וחשוב שתדעי, שגם בין הבנים והבחורים יש הרבה שחושבים כמוך ובע"ה בבוא הזמן תמצאי את זיווגך וביחד תוכלו להקים בית כפי אמונתכם ודרככם. מקוה שהועלתי מעט טוביה tsbias1 gmail.com
שאלה: רמת כשרות: קנינו עוגיות אישיות של עלית "מגולגלות" בכשרות או יו, מיוצרות בישראל. רצינו לברר מי נותן הכשרות הזו ומה רמתה. משפחת ג.
תשובה: מצ"ב קישור לתשובה בנושא
שאלה: גבול החיל: הרב יצחק יוסף כותב בספרו ( ילקוט יוסף, הלכות קריאת התורה והלכות ספר תורה ובית הכנסת, מדיני ההנהגה בכותל המערבי, הערה ט"ז) ואף שהמאירי. מה שאין כן עתה אחר שהערבים חרשו ובנו במקום המקדש את מסגדם, ולא נודע לנו מה הוא מה הוא שטח הר הבית ומהו שטח העזרה, אין להקל. כלומר לא יודעים את המקומות שאליהם אסור להיכנס. ואילו הרדב"ז כותב (שו"ת הרדב"ז חלק ב שאלה תרצ"א) שכיפת הסלע זה מקום אבן השתיה, ומשם אפשר לחשב איפה הגבולות של המקומות המותרים. איך מסתדרים שתי המקורות?
תשובה: ידוע שנושא זה נידון באריכות בפוסקים, ישנם פוסקים חשובים כגון הרב קוק (שו"ת משפט כהן סימן צו) בעל הצי"ץ אליעזר הרב עובדיה זצ"ל ועוד, הסוברים שמאחר ואין לדעת היכן במדויק הוא שטח העזרה ושטח הר הבית, לכן אסור לעלות בזמן הזה להר הבית משום חשש כרת. ולעומתם היו פוסקים שסברו שדווקא כן ניתן לחשב ולדעת. בכל מקום שישנה מחלוקת, הכלל הוא עשה לך רב והסתלק מהספק! יום טוב!
שאלה: שאלות מפרשת "תולדות": עלו לי שתי שאלות כאשר קראתי את פרשת "תולדות, במהלך השבוע. 1. ישנה תופעה שחוזרת על עצמה במהלך תחילת ספר בראשית - הצגת האישה כ"אחות" בכדי להציל את הבעל מפני יושבי המקום. פרק י"ב - אברהם ופרעה, פרק כ - אברהם ואבימלך, פרק כ"ו - יצחק ויושבי גרר ואבימלך. האם יש הסבר לתופעה מוזרה זו? נראה שיש כאן שקר ו"הפקרות" של האישה בידי גויים. 2. בפרק כ"ו, מייד לאחר הצגת רבקה כ"אחות", מופיע פסוק י"ב - "ויזרע יצחק בארץ ההיא וימצא בשנה ההיא מאה שערים ויברכהו ה ". האם יש קשר בין העניינים?
תשובה: האבות מנמקים את מעשיהם בפיקוח נפש שהוא חמור יותר משקר והפקרת האישה: אברהם (בראשית יב  יב) והיה כי יראו אתך המצרים ואמרו אשתו זאת והרגו אתי ואתך יחיו: יצחק (כו  ז) וישאלו אנשי המקום לאשתו ויאמר אחתי הוא כי ירא לאמר אשתי פן יהרגני אנשי המקום על רבקה כי טובת מראה היא: סיפור ברכת הארץ ליצחק איננו קשור לענין.
שאלה: מנוי של חבר: חבר קנה מנוי שנתי לכניסה לאחת האטרקציות המשפחתיות בעיר, על מנת לקחת את הנכדים מפעם לפעם כשבאים לביקור בעיר. הוא הציע לנו להשתמש במנוי וללכת עם הילדים. האם מותר? האם יש הבדל אם החבר בא איתנו ואנו אורחיו? ו
תשובה: אני לא יודע את הכללים של המקום. אולם נראה לי כדבר פשוט כי אם המקום הזה מגדיר את הסבא והנכדים כחטיבה משפחתית אחת - קשה להניח שההורים של אותם נכדים לא כלולים בכך. אבל האם לא יהיה יותר פשוט לשאול אנונימית את המקום?
שאלה: מזה זב?טמא לנפש?מצורע?: לרב 1.מזה זב?טמא לנפש?ומצורע? 2.למה צריך להשליחם מחוץ למחנות? 3.כמה זמן צריך להשליחם מחוץ למחנות?ועד מתי? 4.מה הקשר שהם יטמאו את המחנה?איך יטמא?הרי טומאה לא עוברת? 5.מדוע משלחים את המצרוע מחוץ לכל המחנות?
תשובה: 1. זב הוא גבר החולה במחלת הזיבה שבה יוצאת מגופו הפרשה לבנה (השונה משכבת זרע) מספר פעמים (לפחות פעמיים יום אחר יום). זבה היא אשה שראתה דם שלא בתקופת וסתה. טמא לנפש הכוונה לאדם שנטמא ממת ("נפש" אדם שמת), על ידי ששהה קרוב אליו ארבע אמות או היה תחת גג אחד עם מת וכדומה. מצורע הוא אדם שכהן איבחן נגע צרעת על גופו לפי הכללים שקבעה התורה איזה נגע מטמא (בפרשת תזריע בספר ויקרא מפורטים כל פרטי הפרטים בסוגי הצרעות). בכל המקרים הללו מדובר על טומאה חמורה, שחומרתה מתבטאת בכך שעל מנת להיטהר ממנה יש צורך להמתין לפחות שבעה ימים. 2. את המצורע משלחים מחוץ לכל המחנות (כלומר מחוץ לעיר), את הזב (הכוונה גם לכל טומאה הנובעת שדבר היוצא מהגוף) משלחים מחוץ למחנה לוייה (כלומר מחוץ להר הבית), ואת טמא המת משלחים רק ממחנה שכינה (כלומר ממתחם המקדש). התורה מנמקת את סיבת שילוחם בכדי שלא יטמאו את המחנה, כלומר: לא מתאים שבמתחם מקודש ישהו אנשים הטמאים בטומאות כאלה. ספר החינוך מבאר שהטומאה מחלישה את ריכוז האדם בדברים עליונים, ולכן לא מתאים בזמן טומאה להתקרב למקום קדושה. 3. צריך לשלח את הטמאים מן המחנה עד שהוא נטהר, כל אחד לפי סדר הטהרה המתאים לו. מצורע נטהר בכך שהכהן מאבחן את רפואת הנגע ועורך לו סדר טהרה, זב או זבה נטהרים בכך שעברו עליהם שבעה ימים שבהם לא ראו זיבה (בגבר) או דם (באשה) וטבלו אחרי כן במקווה (זב צריך לטבול במעיין), וטמא מת נטהר בכך שמזים עליו ביום השלישי והשביעי לטומאתו מי שבהם אפר פרה אדומה, ולאחר מכן הוא טובל במקווה. 4. הטומאה עוברת באופנים מסויימים, במגע, במשא, בהשענות (המכונה "מדרס" בלשון ח ). טומאות מסויימות יכולות לעבור מאדם לאדם ואחרות יכולות לעבור רק לכלים ולאוכלים. פרטי ההלכות בזה מורכבים, ומסכתות רבות במשנה עוסקות בדינים אלו (סדר טהרות). 5. טומאת המצורע חמורה ביותר, לפי שאדם השוהה עם המצורע תחת קורת גג אחת (מצב זה מכונה בח טומאת אוהל) נטמא, בניגוד לאדם השוהה עם כל אדם טמא אחר תחת קורת גג אחת שאינו נטמא. ח מוסיפים שיש כאן גם עניין נוסף, שהצרעת באה על האדם כעונש על כך שדיבר דיבורי לשון הרע, רכילות או שנאה וגרם בכך לפירוד בין אנשים. לכן מידה כנגד מידה ישב כעת המצורע בדד מחוץ למחנה עד שירגיש את חומרת תוצאות מעשיו ויעשה תשובה עליהם. אני ממליץ לך להשתמש בספרי העזר להוראת תנ"ך. בהצלחה!
שאלה: מידות טובות: אני בתהליכי תשובה בשנה וחצי האחרונות. אני הולך לבית הכנסת ברוך השם, מתפלל 3 תפילות ביום במניין, מניח תפילין, שומר שבת. לאחרונה משיחותי עם חברים ויקירים מסביבתי הקרובה, כמה וכמה מהם טוענים כי "ואהבת לרעך כמוך" היא המצווה הכי חשובה שעליה עומדת התורה כולה, ושהעיקר הוא להיות אדם טוב ועוסק במעשים טובים שבין אדם לחברו. נאמר לי במפורש שלדעת רבים (ושמעתי זאת אכן מרבים מחבריי) השם אכן קיים ומצוי ושאחרי 120 שנה כשאדם הולך לעולם העליון הוא יישפט על מעשיו (לטוב ולרע), אבל הם רגועים ושלמים עם עצמם לחלוטין על אף שאין הם מרבים לעסוק במצוות שבין אדם למקום, אלא דווקא במצוות שבין אדם לחברו. לא נראה להם מציאותי התפיסה כי יענשו על כך שלא שמרו שבת או הלכו לבית הכנסת בזמן שעסקו בחייהם במעשים טובים, עשו מעשי חסד רבים והשתדלו בכל מאודם שלא לפגוע או להזיק לזולת. אחד אפילו אמר לי שהוא כל כך שלם עם דרכו, שאם אחרי 120 שנה יגיע למעלה ויגלה שהוא טעה ושכן היה צריך לעסוק גם במצוות שבין אדם למקום, ואפילו ייענש, הוא יקבל זאת באהבה. אני שלם עם דרכי שלי אך חושב שאצלי חזק יותר הצד של בין אדם למקום וחסר לי הרבה בתחום שבין אדם לחברו. מה גם שאני מגלה שמאוד קשה לי לשנות את מידותי הפחות טובות (ולצערי יש כאלה) שבין אדם לחברו. מה אוכל לעשות בנידון?
תשובה: ראשית יישר כח על התהליך אותו אתה עובר. תיקון האדם חייב להיות בשני המישורים, במישור שבין אדם לחברו ומשור שבין אדם למקום. אתה צריך להמשיך ולהתקדם בשני המישורים ובעניין תיקון המידות, לדעת כי מדובר בעבודה של כל החיים. עבודה שההתקדמות שבה איטית, אולם כל התקדמות משמעותית מאוד.
שאלה: טבילה במקווה: אני ובעלי טסים לנורבגיה, ובזמן שאנחנו נהיה שם אני צריכה לטבול במקווה. מה עושים?
תשובה: אני ממליץ ליצור קשר עם בית חב"ד בנורווגיה שוודאי ישמחו לעזור. ע"פ המופיע באתר של חב"ד יש בית חב"ד בעיר אוסלו (Schonings Gate 23), שמספר הטלפון שלהם הוא 47-9-269-4770. תוכלו לראות עוד פרטים בכתובת בהצלחה!
שאלה: הפרשת חלה: הפרשת חלה. בסיום תהליך הכנת הבצק ובעת הפרשת החלה,גיליתי שנפצעתי באצבע ומעט מאוד דם,כמה טיפות היו בבצק. האם הבצק ראוי למאכל? האם הברכה היתה לבטלה? מדובר ב2 קג בצק. לתשובתך המהירה אודה.
תשובה: לשואלת: מסתבר שטיפות הדם בטלות ברוב ואין כאן שום איסור על הבצק. הרב אריה שטרן ראש מכון הלכה ברורה
שאלה: כמה שאלות: כבוד הרב! יש מעט שאלות שלא הצלחתי לפתור ולהבין לגמרי כשקראתי את הפרשות האחרונות. המנהג שלי לקרוא עם התרגום ולכתוב שאלות במקומות שיש לי בעיה להבין, ובדר"כ רובן נפתרות בעיון במקומות אחרים. במקרים הבאים קצת התקשיתי ואשמח אם תוכל לעזור. ראשית (עפ"י רמב"ן, ראיתי ולא הבנתי לגמרי) האם האור נברא במאמר יהיה אור ולא היה קודם לכן? הרי עפ"י הפירוש (באור החיים ראיתי) "בראשית ברא. את השמים ואת הארץ" כמו " בדבר ה שמים נעשו וברוח פיו כל צבאם". בראשית בעצם היא הבריאה- האור נכלל בבריאה ראשונית זו? האם האור הושלם בבריאתו והוא "וירא כי טוב"? האם האור נפרד מהתוהו ובוהו ולכן קדם הערב ("ויהי ערב ויהי בוקר")? אם לא- איך היה קיים אור מעורב בערב? בעצם יש בכך מעיין יום קצר כזה, והרב מעיר על כך שלא היה. האם נברא האור, העריב היום ובא חדש ושב האור? מהו הסדר בדיוק? בנושא "יקוו המים מתחת רקיע השמים"- נקוו מים תחתונים ועליונים או שמא רק תחתונים? מהם מים שמעל לרקיע (חשבתי על עננים, יש בכך משהו?) ביום השביעי לא נאמר "ויהי ערב ויהי בוקר". איך נברא ובא יום השביעי? מהי בכלל שביתה בהוויתו של הקדוש ברוך הוא? ב מראש! יש לי המון שאלות שכתבתי ולא פתרתי עוד (יש לי חברותא אבל אנחנו לומדים על פי פירושים שונים ויחד עוסקים רק ברש"י, לכן בדברים מסויימים אין לי כל כך אל מי לפנות). לא כתבתי את כולן כדי שלא אטריח אותך יותר מדי, אבל אם אתה מוכן לענות על עוד- אפילו בשלבים, או רק להפנות אותי אל מקור שיוכל לסייע- זה יהיה מעולה. שתזכה למצוות והמשך עשייה ברוכה!
תשובה: א. להבנתי הרמב"ן מתכוון לומר שהאור נברא באמירת ה  "יהי אור", אלא שלא היה אותו האור כמו האור שבהמשך, או מפני שזה היה האור שרואים בו מסוף העולם ועד סופו וגנזו אח"כ הקב"ה לצדיקים לעתיד לבוא (ע"פ רש"י), או מפני שהאור הזה לא היה מסודר כמו האור שאנו מכירים היום, שהוא דרך השמש, הירח והכוכבים (שנבראו רק ביום רביעי). זו הסיבה שבניגוד לשאר מעשה בראשית לא נאמרה בבריאת האור "ויהי כן" - אלא "ויהי אור" - אור מסויים שהשתנה אח"כ. אינני יודע את היחס שבין דברי הרמב"ן לדברי האוה"ח הקדוש. ב. הפסוק מעיד "מתחת הרקיע", ולא "מעל הרקיע". פירושים שונים נאמרו במה הם המים שמעל לרקיע, כגון: גבישי קרח גדולים השטים בחלל או המים שבכוכבים אחרים. יתכן שהכוונה גם לשכבות באטמוספירה. העננים הם מתחת לרקיע. ג. היום השביעי בא כסדר הטבע שברא הקב"ה, ששקעה השמש ובא הירח, כפי שציווה ה  ביום הרביעי. ד. שביתה על פי פשוטו הוא שלא ברא ה  דבר חדש יותר.
שאלה: כשרות: משחת וואסבי מהונג קונג האם זה מהדרין
תשובה: הוואסבי (Wasabi) הוא כעין רוטב מאד חריף בדומה ל"סחוג" של תימנים או "חריין" של אשכנזים. הוא אחד מעמודי התווך של המטבח היפני. הוא מתלווה בעיקר ל"בסושי" שהוא דג שאוכלים אותו חי(לא מבושל). השם הוואסבי (Wasabi) הוא בעצם שם של ירק ממשפחת החזרת והחרדל. לכאורה לא צריך להיות שום בעיית כשורות בוואסבי. אולם בסופו של דבר אין לצרוך וואסבי ללא הכשר.(ועדיף הכשר ברמה גבוהה). וכמה סיבות לכך. -קשה מאד לגדל את וואסבי ולכן בהרבה מקרים הממרח וואסבי אינו באמת וואסבי, אלא מיני ירקות חריפים אחרים כגון חזרת וחרדל עם תוספת של צבע מאכל-דבר שיש בו בעיות כשרות רבות. כיון שהוא מאד חריף הוא בולע את הטעם של הכלי או המגרדת שבו הוא נחתך. בוואסבי המשובח ביותר מקפידים לגרד אותו על גבי עור של כריש,דבר שמהווה בעיה של בליעת טעם מעור הכריש שהוא דג לא כשר. ולכן צריך להשתמש עם וואסבי דווקא עם הכשר מוסמך ומפורסם. ואפילו אם הוא כן וואסבי אמיתי וגם אין בו תוספת צבע עדיין יש בעיית כשרות מצד סכיני החיתוך של אותו מפעל שהם בלועים מטעם של דברים לא כשרים.
שאלה: שמן נכרי: כאשר אני בחו"ל ואין לי שמן צמחי עם כשרות מה הדין? האם אפשר להשתמש בשמן של נכרים כמו שמן חמניות או שמן סויה? שמעתי כי בשמן זית אין בעיה, אבל מעניין אותי שמנים אחרים. מראש קלמן
תשובה: קשה מאד להתיר בלא ידיעה ברורה גבי מקור ושמן והיצור. עיין עוד
שאלה: תפילת שחרית: התחלתי לא מזמן להתפלל תפילת שחרית בבוקר. אני אומרת ברכות השחר לאחר מכן אני מתחילה לקרוא את יוצר אור אומרת קריאת שמע ממשיכה ואמת ויציב אחרי זה תפילת שמונה עשרה ואז עלינו לשבח. האם אני נוהגת טוב? האם מותר לאישה שמתפללת ביחיד לומר יוצר אור ואמת ויציב?
תשובה: כל הכבוד שאת מתפללת תפילת שחרית, המשיכי כך! לאשה מותר לברך ברכת יוצר וכן ברכת אמת ויציב, וזאת גם לשיטת הספרדים, וכך נהגו גם רוב הדורות כל הספרדיות. אמנם, מי שנוהגת כשיטת הרב עובדיה יוסף זצ"ל (יביע אומר ב, ו) אינה יכולה לברך את הברכות הללו. אבל הרב בן ציון אבא שאול חלק עליו וסובר שגם נשים מברכות עם ברכת יוצר. בקצרה: לרוב הדעות אשה יכולה לברך ברכת יוצר אור בהצלחה עקיבא כהנא akivamakshivim gmail.com לעיון נוסף: מגן אברהם סי  ע אני מצרף לך תשובה לגבי דירוג החשיבות של קטעים בתפילה לנשים:
שאלה: למה מוצאים את הטמאים מהמחנות: לרב מדוע מרחיקים את הטמאים מחוץ למחנה.האם בגלל שלא יטאמאו את שאר האנשים שנמצאים במחנה או בגלל שה שוכן שם?
תשובה: עייני
שאלה: למה מוצאים את הטמאים מחוץ למחנות: לרב מדוע מרחיקים את הטמאים מחוץ למחנה.האם בגלל שלא יטאמאו את שאר האנשים שנמצאים במחנה או בגלל שה שוכן שם?
תשובה: האם לא כתבתי לך כבר תשובה? איסור כניסת טמאים לבית המקדש לא נקבעה כדי למנוע טומאת אחרים, אלא כדי לקבוע בליבנו את קדושת המקום (כדאי לעיין בספר "מורה הנבוכים" לרמב"ם התולה כל דיני טומאה וטהרה בכך) לגבי מצורע- כתבתי לך שיש ביציאה מן המחנה "עונש"  "סדרת חינוך": המצורע חטא בעניינים שבין אדם לחברו (דיבר לשון הרע) ואת זה מוטל עליו לתקן. ההתבוננות תבוא בעקבות ישיבתו מחוץ למחנה.
שאלה: למה מרחיקים את הטמאים מחוץ למחנה: לרב מדוע מרחיקים את הטמאים מחוץ למחנה.האם בגלל שלא יטאמאו את שאר האנשים שנמצאים במחנה או בגלל שה שוכן שם?
תשובה: ב"ה, לא את כל הטמאים מוציאים מחוץ למחנה אלא רק את המצורעים, זבים וזבות לא נכנסים למחנה שכינה ולויה, וטמא מת לא נכנס רק למחנה שכינה, אף על פי ששניהם יכולים לטמא לא הוציאו אותם מחוץ למחנה. ככל שיותר טמא כך מורחק יותר, הטעם בספר החינוך שסב : ענין הטומאה ידוע כמחליש כח הנפש השכלית, על כן ראוי שבמקום קדוש לא יהיו אנשים טמאים. דני ארגמן
שאלה: נגיעה בחזיר: קוראים לי צחי ואני בן 14אני ומשפחתי עברנו לגור ב ארצות הברית לפני שנה וחצי והיום בפעם הראשונה נגעתי בבשר חזיר(בייקון)רק נגעתי וגם זה לא היה בכוונה. אחרי שראיתי את זה ישר שטפתי ידיים ולא התקרבתי לאזור הפה. האם אני צריך לעשות משהו? אני לוקח את זה ברצינות
תשובה: צחי! כל הכבוד לך על שמירת הכשרות בארץ רחוקה. ב"ה שבארץ אין לנו את השאלות האלו, כיון שחזיר לא כל כך מצוי. באופן כללי הריחוק בנפש מדברים אסורים הוא דבר טוב, כיון שהתורה ציוותה לנו איסור אכילה, לכן טוב אתה עושה שאתה מתרחק מלגעת בדברים אסורים כמו חזיר. בכל אופן אם נוגעים בכל זאת בחזיר לא עוברים על שום איסור, לכן טוב עשית ששטפת את הידיים, ולא שמת אותן בפה כמובן. תמשיך כך, (ואל תהסס לשאול  )) עקיבא akivamakshivim gmail.com
שאלה: ברית זוגיות: כבוד הרב שרלו לאחרונה הוצעה הצעת חוק הממסד ברית זוגיות אזרחית לזוגות, כולל זוגות הומואים. החוק מבהיר ברורות שברית הזוגיות אינה מהווה נישואין ואינה קשורה לשום מעמד דתי אלא יוצרת זכויות אזרחיות בלבד. אני בעניותי לא רואה סיבה הלכתית או מוסרית להתנגד להצעת החוק. ואולי יש סיבה דווקא לתמוך בחוק בקשר להומואים. וזה מכיוון שמן הסתם החוק יחזק את תופעת המונוגמיה בין אזרחים הומואים, דבר שמן הסתם יצמצם מחלות מיניות בקרב אוכלוסייה זו. ובוודאי שצמצום מחלות, חלק מהן קשות, הוא דבר רצוי ברמה הציבורית. האם הרב רואה מקום לתמוך, או לפחות לא להתנגד, לחוק הזה?
תשובה: נושא ברית הזוגיות מחייב דיון ארוך, רציני, רגיש ומורכב, והאתר הזה לא כל כך מתאים לכך. באופן כללי ניתן לומר את הדברים הבאים: הנושא העומד על הפרק אינו נושא הלכתי טהור. להפך, מבחינה הלכתית אפשר שכדאי לקבל את ברית הזוגיות, שכן אז תופעת הממזרות, העיגון, מסורבות ומסורבי הגט, הניאוף וכדו    ירדו בצורה משמעותית מאוד. זה מה שהביא את הרב בקשי דורון הי"ו לתמוך בברית הזוגיות, ולשחרר את ההלכה מלדאוג לכל אותן התנהגויות לא ראויות. הנושא העומד על הפרק הוא שאלת הזהות של עם ישראל   באילו נישואין עם ישראל במדינתו מכיר ובאילו נישואין הוא לא מכיר. בשל כך החשיבות הגדולה להכרעה כי נישואין בישראל יוכרו לאור ההלכה היהודית והמסורת היהודית. לדוגמה: ברית הנישואין משמעה הכרה בנישואי יהודי וגויה, ומשמעות הדבר היא שהקהילה היהודית הגדולה ביותר בעולם, שהיא למעשה הקהילה הרשמית של היהדות, הופכת את נישואי התערובת למסלול מוכר, בחוט השידרה המרכזי של הווייתה. זה דבר שאינו פשוט כלל ועיקר. בד בבד, צריך למצוא פיתרון גם לאלה שההלכה אינה מכילה את נישואיהם. הרשימה ארוכה, ואינה עשויה מעור אחד. וכמו בכל דיון, לא דנים רק על הנושא עצמו, אלא הוא משמש הזדמנות לכוחות פוליטית ולשיקולים זרים. על כן, הדבר הנכון לעשותו הוא (כפי שעשתה הכנסת בנושאים רגישים ומורכבים רבים) להותיר את הכנסת כמקור הסמכות הסופי של ההכרעה, אך להוציא את הדיון לגוף חיצוני   וועדה שהכנסת תקים   שתורכב מאנשים שקרובים לשני ההיבטים של הסוגיה   שאלת הזהות הלאומית ושאלת זכויות הפרט   ותתור ביושר ובכנות אחר הדרך הטובה ביותר לעשות כך. מסקנותיה ישובו אל הכנסת, ובסופו של דבר הכנסת תחוקק את החוק. נראה לי שזו השפה הנכונה ביותר לדיון בשאלה זו.
שאלה: בשר וחלב: יש לי כמה שאלות קצרות 1. איך נבלע איסור בכלי? 2. מהו כלי ראשון? 3. מהו כלי שני?
תשובה: 1. על ידי חום של לפחות יד סולדת בו. 2. הכלי שהאוכל מתבשל בו ובתנאי שהוא עוד לא ירד מחום של יד סולדת בו. 3. הכלי שמערים בתוכו אוכל שהתבשל בכלי ראשון.
שאלה: מידות: לכבוד הרב, שמי מיטל בת 19 וחצי בערך חוזרת בתשובה כשנה מאז הכרתי בחור שהביא אותי לשיעורים של רב בשכונה. אני מתלבשת בצניעות ברוך השם הולכת לשיעורים 3-5 פעמים בשבוע אך המידות שלי לא טובות ואני יודעת ומרגישה גם שההתנהגות שלי לא מתאימה ללבושי. במיווחד בבית, אני מתעצבנת מאוד בלילה מהורי ומאחיותי שהולכות לישון מאוחר מאוד ולי יש עבודה בבוקר אז אני מתעצבנת ונוצר מצב שאני ממש כעוסה על הורי במיוחד כי אני מבקשת מהם שזה מפריע מאוד והם עדין נשארים עד 1 בערך ומדברים בקול רם ובבית שומעים הכול כי זה בית קטן. בכול מקרה זה בעיקר מה שקורה. נורא קשה לי גם לא לשקר שלא באלי לספר תאמת אני משקרת וזה מפריע לי. מה עושים כדאי לעבוד על מידות אלה?? בקרוב אצא לשידוכים איך אני יןכל להקים בית אם אני עצמי לא ממש מתנהגת בהתאם?? מה הרב אומר לעשות? לרב
תשובה: לך. את שואלת את "שאלת מליון הדולר". אחד מגדולי המוסר בעם ישראל בדור הקודם לדורנו, ר  ישראל מ(העיר) סלנט, אמר משפט חכם מאד: קל יותר ללמוד את כל מסכתות הש"ס (שאם לומדים דף אחד ביום, לוקח שבע שנים לסיים את הכל) מאשר לשנות מידה אחת. ואת מבקשת ממני "כלל אצבע": איך לא לכעוס? איך להגיע למצב של שליטה עצמית? אז יש סדנאות שמלמדות "שליטה עצמית". ואני אגיד לך עוד דבר אחד: תלמדי לספור עד עשר. כן, כן, לספור עד עשר. כל פעם שאת רוצה להגיד משהו למישהו, תספרי עד עשר, ובמן הספירה תחשבי האם הדבר הזה חשוב שתגידי אותו? לא חשוב שתגידי? חשוב שלא תגידי אותו? אולי ככה תצליחי להתגבר על הכעס והדיבורים שלך שיוצאים בחוסר שליטה, ומתסכלים אותך כל כך.
שאלה: סנפרוסט: בטעות רכשתי ירקות קפואים לקוסקוס של חברת סנפרוסט בכשרות רגילה. בדר"כ אנחנו רוכשים בכשרות מהדרין. מה דעתכם? יהודי
תשובה: מצ"ב תשובה בנושא
שאלה: צדקה למקבצי נדבות: רציתי לשאול לגבי מקרה שהיה לי היום. הלכתי להתפלל היום בקבר צדיק וכשיצאתי ישבו קבצניות שביקשו כסף. ראיתי אותם כשנכנסתי (את הימנית והאמצעית), הן היו שלושה, וחשבתי לעצמי-כשאצא אביא להן, וכשיצאתי, היו לי 2 מטבעות, אחד הבאתי לאמצעית ואז השמאלית הושיטה את היד אז הבאתי לה את המטבע שנשאר. ואז השלישית קצת כעסה, אמרה משהו כמו "כולם עושים את זה", אמרתי לה "סליחה" והיא אמרה "לא נורא, לא סולחת" והמשיכה להגיד עוד כמה דברים שלא שמעתי ואני הלכתי. המקרה גרם לי להרגיש מאד לא נעים, לא הייתה לי שום כוונה רעה, נגמרו לי המטבעות, ונשאר לי בארנק רק עוד שטר של 20, והרי לא רציתי לתת שטר. לא ידעתי מה לעשות, אח"כ התחלתי לחפש בתיק שלי אולי יש לי עוד מטבע אבל לא מצאתי. השאלה אם יש פה בעיה והאם אני צריכה לכפר בדרך כלשהי? ב מראש.
תשובה: לך תזכי למצוות, זה יכול לקרוא ולא ניתן לתת תמיד לכולם, וגם לא צריך לתת לכולם. יחד עם זאת צריך לקבל בהבנה את כאבה ואת הטענות של אשה מרירה ולחייך בנעימות אליה וזה בערך מה שעשית בברכת שבת דוד לוי 098987548
שאלה: צלחות חרסינה: 1.איך מכשירים צלחת חסרינה? 2.ואיך מכשירים סכין שהחצי הראשון שלו עשוי מפלסטיק או עץ?
תשובה: 1.לא ניתן להכשיר כלי חרס(חרסינה) 2.אפשר הגעלה, אבל צריך להקפיד שמקום החיבור בין הקת לבין הלהב יהיה נקי לגמרי לפני ההגעלה.
שאלה: בורא עצי בשמים על קנאביס: האם צריך לברך את ברכת הריח כאשר אדם מריח או מעשן קנאביס. או שמא, עניין עישון אינו דומה להרחה. במידה ואדם נהנה מריח זה האינו חייב ב"ברכות הנהנין"?
תשובה: ב"ה אין לעשן קנאביס משום  ונשמרתם מאוד לנפשותיכם. אם מדובר בקנאביס רפואי, אנא פנה למייל האישי. דוד davideign gmail.com
שאלה: כיסוי ראש: לבוד הרב צבי יניר שליט"א קראתי תשובה של הרב לגבי כיסוי ראש שבמקום שנשים הולכות עם כיבוי ראש חלקי מותר ללכת עם כיסוי ראש בגודל של כיפה בוכרית. 1.האם הבנתי את דברי הרב נכון? 2.האם זה משנה שזו אופנה חדשה ולפני כן לא היו הולכות עם כיסוי ראש חלקי (אני לא מדבר אם יוצאות שערות או שתי אצבעות)? 3.במחילה מכבוד הרב אבל האם יש עוד פוסקים ידועים שסוברים כמו הרב
תשובה: 1. לא בכל מקום שהולכות בכיסוי ראש חלקי, אלא שהמנהג באותו מקום הוא או שלא ללכת כלל בכיסוי ראש או שלא מכסות יותר מכיפה בוכרית. 2. זה לא משנה, זו המהות של דת יהודית, שתלוי כמנהג. ברור שאילו שפורצות את המנהג נוהגות שלא כדין אך אח"כ לאחר שזה תופס זה נהיה מותר. 3. לא מכיר. מכיר מקילים יותר (הרב סולובייציק והרב משאש שבמקום שלא נוהגים לא צריך כלל כיסוי ראש)